พระราชกฤษฎีกาพระราชกฤษฎีกาว่าด้วยปริญญา อักษรย่อปริญญา ครุยวิทยฐานะและเข็มวิทยฐานะของมหาวิทยาลัยเชียงใหม่(ฉบับที่ ๒)พ.ศ. ๒๕๐๙ ในพระปรมาภิไธยพระบาทสมเด็จพระปรมินทรมหาภูมิพลอดุลยเดชสังวาลย์ผู้สำเร็จราชการแทนพระองค์ให้ไว้ ณ วันที่ ๑๓ กันยายน พ.ศ.๒๕๐๙เป็นปีที่๒๑ ในรัชกาลปัจจุบันโดยที่เป็นการสมควรกำหนดปริญญาอักษรย่อปริญญาและสีประจำสาขาวิชาของมหาวิทยาลัยเชียงใหม่พระมหากษัตริย์อาศัยอำนาจตามความในมาตรา ๔๐ และมาตรา ๔๔ แห่งพระราชบัญญัติมหาวิทยาลัยเชียงใหม่พ.ศ.๒๕๐๗จึงมีพระบรมราชโองการให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า"พระราชกฤษฎีกาว่าด้วยปริญญา อักษรย่อปริญญาครุยวิทยฐานะและเข็มวิทยฐานะของมหาวิทยาลัยเชียงใหม่ (ฉบับที่ ๒) พ.ศ. ๒๕๐๙"มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกความในมาตรา ๓ แห่งพระราชกฤษฎีกาว่าด้วยปริญญาอักษรย่อปริญญาครุยวิทยฐานะและเข็มวิทยฐานะของมหาวิทยาลัยเชียงใหม่ พ.ศ. ๒๕๐๙และให้ใช้ความต่อไปนี้แทน"มาตรา ๓ปริญญาของมหาวิทยาลัยเชียงใหม่มีดังต่อไปนี้(๑)ผู้ได้ปริญญาในสาขาวิชาประวัติศาสตร์สาขาวิชาภาษาไทย สาขาวิชาภาษาอังกฤษ สาขาวิชาภาษาฝรั่งเศส สาขาวิชาการสื่อสารมวลชน สาขาวิชาการบัญชี สาขาวิชาเศรษฐศาสตร์ และสาขาวิชารัฐศาสตร์(ก)ปริญญาตรีเรียกว่า"ศิลปศาสตร์บัณฑิต"ระบุชื่อสาขาวิชาในวงเล็บต่อท้ายใช้อักษรย่อว่า "ศศ.บ."(ข)ปริญญาโทเรียกว่า"ศิลปศาสตร์มหาบัณฑิต"ระบุชื่อสาขาวิชาในวงเล็บต่อท้ายใช้อักษรย่อว่า"ศศ.ม"(ค)ปริญญาเอกเรียกว่า"ศิลปศาสตร์ดุษฎีบัณฑิต"ระบุชื่อสาขาวิชาในวงเล็บต่อท้ายใช้อักษรย่อว่า"ศศ.ด."(๒)ผู้ได้ปริญญาในสาขาวิชาจิตวิทยาสาขาวิชาภูมิศาสตร์สาขาวิชาสังคมวิทยาและมานุษยวิทยาสาขาวิชาเคมีสาขาวิชาคณิตศาสตร์สาขาวิชาชีววิทยา สาขาวิชาธรณีวิทยา สาขาวิชาฟิสิคส์ สาขาวิชาเภสัชศาสตร์ สาขาวิชาพยาบาลผดุงครรภ์และอนามัย สาขาวิชาเทคนิคการแพทย์ สาขาวิชาปฐพีวิทยาและอนุรักษ์วิทยา สาชาวิชาพืชสวน สาขาวิชาพืชไร่ สาขาวิชาป้องกันกำจัดศัตรูพืช สาขาวิชาสัตวบาล สาขาวิชาถนอมผลิตภัณฑ์เกษตร สาขาวิชาเศรษฐศาสตร์การเกษตร และสาขาวิชาส่งเสริมและเผยแพร่การเกษตร(ก) ปริญญาตรีเรียกว่า "วิทยาศาสตร์บัณฑิต" ระบุชื่อสาขาวิชาในวงเล็บต่อท้าย ใช้อักษรย่อว่า "วท.บ."(ข)ปริญญาโทเรียกว่า"วิทยาศาสตร์มหาบัณฑิต"ระบุชื่อสาขาวิชาในวงเล็บต่อท้ายใช้อักษรย่อว่า"วท.ม"(ค)ปริญญาเอกเรียกว่า"วิทยาศาสตร์ดุษฎีบัณฑิต"ระบุชื่อสาขาวิชาในวงเล็บต่อท้ายใช้อักษรย่อว่า"วท.ด."(๓)ผู้ได้ปริญญาในสาขาวิชาแพทยศาสตร์(ก) ปริญญาตรีเรียกว่า "แพทยศาสตร์บัณฑิต" ใช้อักษรย่อว่า "พ.บ."(ข)ปริญญาเอกเรียกว่า"แพทยศาสตร์ดุษฎีบัณฑิต"ใช้อักษรย่อว่า "พ.ด.""มาตรา ๔ ให้ยกเลิกความในมาตรา ๕ แห่งพระราชกฤษฎีกาว่าด้วยปริญญา อักษรย่อปริญญา ครุยวิทยฐานะและเข็มวิทยฐานะของมหาวิทยาลัยเชียงใหม่ พ.ศ. ๒๕๐๙ และให้ใช้ความต่อไปนี้แทน"มาตรา ๕ สีประจำสาขาวิชามีดังนี้(๑) สาขาวิชาประวัติศาสตร์ สาขาวิชาภาษาไทย สาขาวิชาภาษาอังกฤษ สาขาวิชาภาษาฝรั่งเศส สาขาวิชาการสื่อสารมวลชน และสาขาวิชาจิตวิทยา ใช้สีขาว(๒) สาขาวิชาการบัญชี สาขาวิชาเศรษฐศาสตร์ สาขาวิชารัฐศาสตร์ สาขาวิชาภูมิศาสตร์ และสาขาวิชาสังคมวิทยาและมานุษยวิทยา ใช้สีฟ้า(๓) สาขาวิชาเคมี สาขาวิชาคณิตศาสตร์ สาขาวิชาชีววิทยา สาขาวิชาธรณีวิทยา และสาขาวิชาฟิสิคส์ ใช้สีเหลือง(๔) สาขาวิชาเภสัชศาสตร์ ใช้สีเขียวมะกอก(๕) สาขาวิชาเทคนิคการแพทย์ ใช้สีน้ำเงินอ่อน(๖)สาขาวิชาพยาบาลผดุงครรภ์และอนามัยใช้สีแสดคล้ำ(๗)สาขาวิชาปฐพีวิทยาและอนุรักษ์วิทยาสาขาวิชาพืชสวนสาขาวิชาพืชไร่ สาขาวิชาป้องกันกำจัดศัตรูพืช สาขาวิชาสัตวบาล สาขาวิชาถนอมผลิตภัณฑ์เกษตร สาขาวิชาเศรษฐศาสตร์การเกษตรและสาขาวิชาส่งเสริมและเผยแพร่การเกษตร ใช้สีเหลืองข้าวโพด(๘) สาขาวิชาแพทยศาสตร์ ใช้สีเขียว"ผู้รับสนองพระบรมราชโองการ จอมพล ถนอม กิตติขจรนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มหาวิทยาลัยเชียงใหม่ได้จัดการให้การศึกษาและดำเนินการวิจัยในสาขาวิชาต่างๆตามพระราชบัญญัติมหาวิทยาลัยเชียงใหม่พ.ศ. ๒๕๐๗มาจนถึงขั้นที่จะให้ปริญญาแก่ผู้สำเร็จการศึกษาในสาขาวิชาต่าง ๆ เพิ่มขึ้น จึงจำต้องตราพระราชกฤษฎีกานี้ขึ้นเพื่อกำหนดปริญญาอักษรย่อปริญญา และสีประจำสาขาวิชาของมหาวิทยาลัยเชียงใหม่ดำรง/ปรับปรุง๒๐มีนาคม ๒๕๕๒[๑]ราชกิจจานุเบกษา เล่ม๘๓/ตอนที่ ๘๐/หน้า ๕๙๑/๒๐ กันยายน ๒๕๐๙